**Ministru kabineta noteikumu projekta “Grozījums Ministru kabineta 2015. gada 28. jūlija noteikumos Nr.438 “Būvniecības informācijas sistēmas noteikumi”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Noteikumu projekts ir izstrādāts, lai veicinātu pāreju uz elektronisku būvniecības procesa realizāciju, tajā skaitā nepieciešamās dokumentācijas iesniegšanu, lēmumu pieņemšanu un saskaņojumu veikšanu būvniecības informācijas sistēmā (turpmāk – BIS). Tiek plānots, ka noteikumu projekts stāsies spēkā 2018.gada 1. jūlijā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Būvniecības likuma 5.panta pirmās daļas 6.punkts un Ministru kabineta 2016.gada 3.maija rīkojumu Nr.275 „Par Valdības rīcības plānu Deklarācijas par Māra Kučinska vadītā Ministru kabineta iecerēto darbību īstenošanai” apstiprinātā rīcības plāna (turpmāk – Rīcības plāns) 35.4. un 37.1.apakšpunkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Rīcības plāna 35.4.apakšpunktā noteikts, ka tiks ieviesta e-pārvalde publisko iestāžu darbā un pakalpojumu sniegšanā, tiks attīstīti e-pakalpojumi, pilnveidoti un paplašināti datu apmaiņas risinājumi ar citām valsts un pašvaldību informācijas sistēmām. Tāpat Rīcības plāna 37.1. pasākumā norādīts, ka nepieciešams izstrādāt ar būvniecības nozari saskaņotu Būvniecības politikas plānošanas dokumentu 2017.–2023. gadam, kas paredz risinājumus būvniecības nozares produktivitātes un konkurētspējas celšanai. Ņemot vērā iepriekš minēto, izstrādāta un Latvijas Būvniecības padomē 2017.gada 13.aprīlī apstiprināta Latvijas būvniecības nozares attīstības stratēģija 2017. – 2024. gadam (turpmāk – Stratēģija). Stratēģijā kā viens no rīcības virzieniem efektīva būvniecības procesa nodrošināšanai ir noteikts – jāpilnveido būvniecības nozares regulējums, ieviešot digitālo dokumentu apriti; jāizveido elektronisko būvprojektu skaņošanas sistēma un jānodrošina integrācija ar citām valsts informācijas sistēmām. Ar Eiropas Reģionālā attīstības fonda (ERAF) finansiālo atbalstu Būvniecības valsts kontroles birojs (turpmāk – BVKB) kā BIS pārzinis ir uzsācis īstenot BIS attīstības projektu, kura ietvaros plānots izstrādāt un ieviest e-saskaņošanas funkcionalitāti BIS, kas nodrošinās iespēju īstenot visas nepieciešamās darbības vienuviet, sākot ar ieceres iesniegšanu līdz būvatļaujas saņemšanai. Lai nodrošinātu e-saskaņošanas iespējamību un nodrošinātu personām, neatkarīgi no atrašanās vietas, garantēti īstenot savas tiesības bez papildu administratīvā sloga sev ērtā, ātrā un efektīvā veidā saņemt valsts nodrošinātos elektroniskos pakalpojumus BIS, kā arī, lai nodrošinātu atdevi no informācijas komunikācijas tehnoloģiju un e-pārvaldes attīstībā ieguldītajiem līdzekļiem un veicinātu tālāku uz iedzīvotājiem vērstu e-pārvaldes attīstību, nepieciešams atbilstošs tiesiskais regulējums.Esošais būvniecības jomas regulējums attiecībā uz dokumentu parakstīšanu liedz izmantot visu pieejamo BIS funkcionalitāti, bet tas savukārt mazina tās efektivitāti un prasa no būvniecības administratīvā procesā iesaistītajām personām papildu resursus.Būvniecības likuma 5.panta pirmās daļas 6. punktā ir noteikts, ka Ministru kabinets ir tiesīgs noteikt dokumentu iesniegšanas kārtību un informācijas (tai skaitā dokumentu) aprites kārtību BIS. Dokumentu iesniegšanas un informācijas aprites kārtība sevī ietver arī to, kādā veidā BIS lietotāji BIS veic darbības ar datnēm un strukturētiem datiem un kā tiek izgūta informācija no BIS.Noteikumu projekts paredz noteikt, ka BIS strukturētus datus un citas darbības BIS lietotājs var parakstīt ar elektroniskajā pakalpojumā pieejamo elektroniskās parakstīšanas rīku (elektroniskais paraksts Eiropas Parlamenta un Padomes 2014. gada 23. jūlija regulas (ES) Nr. 910/2014 par elektronisko identifikāciju un uzticamības pakalpojumiem elektronisko darījumu veikšanai iekšējā tirgū un ar ko atceļ direktīvu 1999/93/EK 3. panta 10. punkta izpratnē). BIS jau šobrīd, ņemot vērā līdzšinējo regulējumu, (sk., piemēram, Būvniecības likuma 24.panta sesto daļu) ir iestrādāta atbilstoša funkcionalitāte, kas var veicināt visas sistēmas labāku izmantojamību, ja tiks noteikts, ka to var izmantot arī citas personas, piemēram, tehnisko noteikumu izdevēji varēs sistēmas ietvaros veikt atzīmes par būvniecības ieceres saskaņošanu vai noraidīšanu. BIS jau šobrīd nodrošina to, ka ierakstu sistēmā nevar izmainīt, kā arī tiek atbilstošā un drošā veidā fiksētas visas izmaiņas BIS. Tas nodrošina to, ka pēc pirmā pieprasījuma var identificēt, kādas darbības un kurā laikā ir veicis BIS lietotājs.Lai nodrošinātu, ka BIS esošus datus (piemēram, datnes, strukturētos datus) pēc nepieciešamības var lietot arī ārpus BIS, tiek paredzēts, ka datus no BIS var izgūt ar BVKB piederošu kvalificētu elektronisko zīmogu, papildinot noteikumus ar jaunu 12.2 punktu. Proti, primāri visa datu aprite būvniecības procesa ietvaros notiek BIS, bet minētajā kārtībā iespējama arī datu izguve no BIS. Tas mazina administratīvo slogu visiem būvniecības procesā iesaistītajiem.Noteikumi tiek papildināti arī ar jaunu 12.1 punktu, kas nosaka BIS elektroniskajā pakalpojumā pieejamā elektroniskās parakstīšanas rīku ietvaru. Šāda rīka izmantojamība būvniecības procesā jau ir noteikta ar Būvniecības likuma 24.panta piekto un sesto daļu. Vienlaikus noteikumi tiek papildināti ar 14.1 un 14.2 punktu, lai skaidri noteiktu, ka būvniecības ieceres iesniegumus un citus pieprasījumus būvniecības procesa ietvaros BIS aizpilda strukturētu datu veidā, bet nepieciešamo būvniecības dokumentus, to pielikumus, kā arī informāciju, kas iegūta no valsts informācijas sistēmām, pievieno datu veidā. |
| 3. | Projekta izstrādē iesaistītās institūcijas un publiskas personas kapitālsabiedrības | Nepieciešamo grozījumu apzināšanu un priekšlikumu izstrādi veica BIS konsultatīvās padomes ietvaros izveidota neformāla darba grupa. Darba grupa tika izveidota vienā laikā ar BIS attīstības projekta uzsākšanu 2017.gadā. Šīs darba grupas sastāvā ir pārstāvji no Latvijas Lielo pilsētu asociācijas, Latvijas Pašvaldību savienības, Latvijas būvinženieru savienības, Latvijas Arhitektu savienības, Inženiertīklu turētāju sadarbības padomes, Latvijas Informācijas un komunikācijas tehnoloģijas asociācijas, VAS “Valsts nekustamie īpašumi”, Valsts zemes dienesta, VAS “Latvijas Valsts ceļi”, Valsts dzelzceļa tehniskās inspekcijas, VSIA “Zemkopības ministrijas nekustamie īpašumi”, kā arī atsevišķu pašvaldību būvvalžu pārstāvji. |
| 4. | Cita informācija | Grozījumi Ministru kabineta 2015. gada 28. jūlija noteikumos Nr.438 “Būvniecības informācijas sistēmas noteikumi” saistībā ar konkrētajiem jautājumiem tika izsludināti Valsts sekretāru sanāksmē 2017.gada 16.novermbrī, tomēr līdz šim brīdim nav panākta vienošanās par visiem noteikumu projektā ietvertajiem grozījumiem attiecīgajos noteikumos. Ar saskaņošanas dalībniekiem bija panākta vienošanās par grozījumiem Ministru kabineta 2015. gada 28. jūlija noteikumu Nr.438 “Būvniecības informācijas sistēmas noteikumi” 12.punktā (dokumentus var apstiprināt ar sistēmas rīku) un noteikumu papildināšanu ar 12.1 punktu. Papildus, lai nodrošinātu BIS efektīvu izmantojamību, 2018. gada 5. aprīlī Valsts sekretāru sanāksmē tika izsludināts likumprojekts “Grozījumi Būvniecības likumā”. Šī likumprojekta saskaņošanas gaitā saskaņošanas dalībnieki izteica iebildumus, ka vairākas plānotās tiesību normas saistībā ar BIS ir tehniskas un pēc būtības nav Būvniecības likuma jautājums, bet Ministru kabineta 2015. gada 28. jūlija noteikumu Nr.438 “Būvniecības informācijas sistēmas noteikumi” jautājums. Attiecībā uz plānotajiem grozījumiem Būvniecības likumā par 24. panta papildināšanu ar jaunu 3.2 daļu iebildumi par to, ka regulējums par datu izgūšanu no BIS ir tehniska norma un būtu iekļaujama Ministru kabineta 2015. gada 28. jūlija noteikumos Nr.438 “Būvniecības informācijas sistēmas noteikumi” ir ņemts vērā, sagatavojot šo noteikumu projektu. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Plānotais tiesiskais regulējums ietekmēs visus būvniecības procesa dalībniekus, trešās personas, būvvaldes un institūcijas, kuras pilda būvvaldes funkcijas, valsts un pašvaldību institūcijas un ārējo inženiertīklu īpašniekus vai valdītājus, kuri izdod tehniskos vai īpašos noteikumus, kā arī šo personu darbiniekus. |
| 2. | Tiesiskā regulējuma ietekme uz tautsaimniecību un administratīvo slogu | Tiks samazināts administratīvais slogs visiem būvniecības procesa dalībniekiem un iesaistītajām institūcijām, privātpersonām. |
| 3. | Administratīvo izmaksu monetārs novērtējums | Projekts šo jomu neskar |
| 4. | Atbilstības izmaksu monetārs novērtējums | Projekts šo jomu neskar |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2018. gads | Turpmākie trīs gadi (*euro*) |
| 2019. gads | 2020. gads | 2021. gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2019. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | izmaiņas, salīdzinot ar vidēja termiņa budžeta ietvaru 2020. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 1780 | 0 | 1780 | 0 | 1780 | 1780 |
| 2.1. valsts pamatbudžets | 0 | 1780 | 0 | 1780 | 0 | 1780 | 1780 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | -1780 | 0 | -1780 | 0 | -1780 | -1780 |
| 3.1. valsts pamatbudžets | 0 | -1780 | 0 | -1780 | 0 | -1780 | -1780 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 1780 | X | 1780 | X | 1780 | 1780 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Šobrīd nav iespējams precīzi noteikt e-Zīmoga nepieciešamo skaitu. Tāpēc ir plānots to abonēt bez skaita ierobežojuma. Izdevumi e-Zīmoga abonēšanai gadam ar neierobežotu parakstīšanas reižu skaitu 2018.gadā un turpmāk ik gadu – 1 780 *euro*. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav |
| 8. Cita informācija | Papildus finansējums nav nepieciešams uz attiecīgie izdevumi tiks segti no Būvniecības valsts kontroles birojam piešķirtā budžeta. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Nepieciešamo grozījumu apzināšanu un priekšlikumu izstrādi veica BIS konsultatīvās padomes ietvaros izveidota neformāla darba grupa. Darba grupa tika izveidota vienā laikā ar BIS attīstības projekta uzsākšanu 2017.gadā. Šīs darba grupas sastāvā ir pārstāvji no Latvijas Lielo pilsētu asociācijas, Latvijas Pašvaldību savienības, Latvijas būvinženieru savienības, Latvijas Arhitektu savienības, Inženiertīklu turētāju sadarbības padomes, Latvijas Informācijas un komunikācijas tehnoloģijas asociācijas, VAS “Valsts nekustamie īpašumi”, Valsts zemes dienesta, VAS “Latvijas Valsts ceļi”, Valsts dzelzceļa tehniskās inspekcijas, VSIA “Zemkopības ministrijas nekustamie īpašumi”, kā arī atsevišķu pašvaldību būvvalžu pārstāvji.Noteikumu projektā ietvertais regulējums nerada papildus administratīvo slogu sabiedrībai, kā arī pēc būtības nemaina būvniecības procesa dalībniekiem noteiktos pienākumus un tiesības, ciktāl tas attiecas uz iesniedzamo informāciju un būvniecības ieceres dokumentāciju. Taču, attiecībā uz būvniecības procesa dalībniekiem būvniecības elektroniskā procesa ietvaros tiek noteikta vienveidīga būvniecības ieceres iesniegumu un citu pieprasījumu iesniegšanas veids. Ministru kabineta 2009.gada 25. augusta noteikumu Nr.970 “Sabiedrības līdzdalības kārtība attīstības plānošanas procesā” 5. punktā ir noteikts, ka institūcija piemēro sabiedrības līdzdalības kārtību arī to tiesību aktu projektu izstrādē, kas būtiski maina esošo regulējumu vai paredz ieviest jaunas politiskās iniciatīvas. Ņemot vērā, ka plānotais regulējums ļauj sabiedrībai izmantot efektīvākus informāciju tehnoloģiju risinājums būvniecības procesā, nav uzskatāms, ka tas būtiski maini esošo regulējumu.Tāpat jāņem vērā, ka noteikumu projektā tiek ietverts plānotais regulējums no tiesību aktu projektiem, kuri normatīvajos aktos noteiktajā kārtībā jau bija izsludināti Valsts sekretāru sanāksmē (VSS-1208/2017; VSS-339/2018). Šo projektu sabiedrības līdzdalības ietvaros par plānoto regulējumu, ciktāl tas attiecas uz šiem noteikumiem netika saņemti iebildumi vai priekšlikumi. Līdz ar to, sabiedrības līdzdalība nav nepieciešama. |
| 2. | Sabiedrības līdzdalība projekta izstrādē | Projekts šo jomu neskar |
| 3. | Sabiedrības līdzdalības rezultāti | Projekts šo jomu neskar |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Būvvaldes un institūcijas, kuras pilda būvvaldes funkcijas (piemēram, Valsts dzelzceļa tehniskā inspekcija, Valsts vides dienests), valsts un pašvaldību institūcijas, kas izdod tehniskos vai īpašos noteikumus, BVKB kā BIS pārzinis. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Papildu cilvēkresursi nav nepieciešami, jaunas institūcijas netiek veidotas, kā arī netiek likvidētas esošās un mainītas to funkcijas. |
| 3. | Cita informācija | Nav |

Ministru prezidenta biedrs,

ekonomikas ministrs A.Ašeradens

Vīza:

Valsts sekretārs Ē.Eglītis